Sacramento Kings

Sacramento Kings je košarkaški klub, lociran u Sacramentu, SAD. Igraju u NBA ligi.

 Domaće dvorane 

Edgerton Park Arena (1945-1955)
Rochester War Memorial (1955-1957)
Cincinnati Gardens (1957-1972)
Kansas City Municipal Auditorium (1972-1974)
Omaha Civic Auditorium (1972-1978)
Kemper Arena (1974-1985)
ARCO Arena I (1985-1988)
ARCO Arena II (1988-i dalje)

 Historija kluba 

Historija kluba počinje 1945. godine, u Rochesteru, kao Rochester Royals u National Basketball Ligi (NBL), gdje su postali prvaci 1946. 1948. godine Royalsi se sele u Basketball Association of America (BAA), da bi naredne godine, spajanjem NBL i BAA, nastala National Basketball Association (NBA). Royalsi su 1951. godine osvojili NBA šampionat, što je i danas jedina njihova titula.

1957. godine Royalsi se sele u Cincinnati. U 1960-im, glavni igrač kluba je bio Oscar Robertson, koji čak jednu kompletnu sezonu (1961-62) završio sa tripl-dabl statistikom i dobio MVP nagradu 1964. U tom periodu, su 6 puta igrali u doigravanju (1962-67), ali nisu ostvarili veći uspjeh. Robertson napušta ekipu 1970. godine, a malo zatim Royalsi se sele u Kansas City, gdje su dobili novo ime, Kings. Jedno vrijeme, svoje domaće utakmice, su igrali uporedo u Kansasu i Omahi.

Sezonu 1980-81 završavaju negativnim omjerom, 40 pobjeda i 42 poraza. Ipak igraju u doigravanju i iznenađujuće dolaze do konferencijskog finala izbacivši Portland Trail Blazerse i Phoenix Sunse. Neki veći uspjeh spriječili su Houston Rocketsi pobjedom 4-1 u seriji.

1985. godine prelaze u Sacramento, ali prve godine u novom gradu nisu donijele sportski uspjeh.

 Put ka uspjehu 

Nakon godina bez doigravanja, prvi korak ka poboljšanju ekipe, bio je promjena vlasnika. Stari vlasnik, John Thomas, nije bio spreman uložiti sredstva za dovođenje vrhunskih igrača, ali novi vlasnici, porodica Maloof, jesu.

Počeli su izborom Jason Williamsa na draftu, a nastavili potpisivanjem Vlade Divca i Chris Webbera, pred skraćenu sezonu 1998-99. To je bila prva sezona u Sacramentu, koju su završili pozitivnim omjerom 27-23, a pojačanja su se podudarila sa dolaskom Peđe Stojakovića, koji je bio ranije izabran na draftu(1996). Iako su tu sezonu, u doigravanju ispali od Utah Jazz, u prvom krugu, u narednim godinama postali su redovan učesnik završnica.

U doigravanju 2000. godine ispali su u prvom krugu, a 2001. u drugom, oba puta od Los Angeles Lakersa. Iste godine umjesto Williamsa u klub dolazi plej Mike Bibby, te Kingsi sezonu 2001-02 završavaju sa najboljim omjerom u ligi 61-21. U doigravanj dolaze do finala konferencije, i ponovo stari protivnik Lakers. U veoma interesantnom finalu, gube u produžetku sedme utakmice.Te tri sezone Lakersi su postali prvaci NBA lige, što nam govori da Kingsi nisu imali sreće.

 Kingsi danas 

Kingsi danas nisu više tako opasna ekipa, prvenstveno zbog odlaska Webbera, Stojakovića i Divca, a nova pojačanja neuspjevaju ponoviti njihovu igru. Od 2006. godine, novi trener kluba je Eric Musselman, koji je na toj poziciji zamijenio Rick Adelmana, trenera koji je sa ostvario i najveći uspjeh kluba u Sacramentu.

 Bitni pojedinci 
 U Kući slavnih košarke 

 Nate Archibald (Cincinnati/Kansas City/Omaha)
 Jerry Lucas (Cincinnati)
 Oscar Robertson (Cincinnati)
 Maurice Stokes (Rochester/Cincinnati)
 Jack Twyman (Rochester/Cincinnati)

 Vanjski linkovi 

Službena stranica Kingsa 

Kategorija:NBA klubovi
Kategorija:Košarkaški klubovi osnovani 1945.
Kategorija:Košarkaški klubovi osnovani 1985.
Kategorija:Sacramento Kings